9. Socialtilsynets tilsyn, Favrskov Rusmiddelcenter og Botilbud Kåre Nilsson efter høring (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Socialtilsynsloven
SAGENS INDHOLD
Byrådet præsenteres i denne sag for de tilsyn, som socialtilsynet har ført med 
Favrskov Rusmiddelcenter og Botilbud Kåre Nilsson. Byrådet skal tage stilling til de tiltag, 
som foreslås iværksat som opfølgning på tilsynet.
Tilsynsrapporterne og oversigten over de planlagte opfølgende indsatser har været i høring hos 
Handicaprådet forud for den politiske behandling.
Tilsynsrapporterne er lavet på baggrund af socialtilsynets vurdering af, om det enkelte tilbud stadig har den 
påkrævede kvalitet og samlet set opfylder betingelserne for godkendelse. Socialtilsynet beslutter før hvert 
tilsyn, hvorvidt botilbuddet skal vurderes ud fra samtlige temaer, kriterier og indikatorer eller blot nogle af 
disse. Tilsynet giver deres vurderinger som sanktioner (i form af påbud eller vilkår) eller som 
opmærksomhedspunkter.
Bilaget ”Tilsynsbeskrivelse, socialtilsynet” beskriver i hovedtræk tilsynsrapporternes opbygning og 
terminologi.
Tilsyn med [adresse]
Konklusionerne vedrørende [adresse] er yderst positive og har ikke givet anledning til 
sanktioner eller opmærksomhedspunkter.
Ved tilsynet med [adresse] har socialtilsynet valgt at fokusere på temaerne:

Tema 2: Selvstændighed og relationer (indikator 5a)

Tema 5: Organisation og ledelse (indikator 9b-9c)

Tema 6: Fysiske rammer 
Socialtilsynet vurderer, at tilbuddet er lykkedes med at have en helhedsorienteret indsats, der støtter 
borgerne i at udnytte deres potentiale i forhold til uddannelse og beskæftigelse i det omfang, det er relevant. 
Social og Sundhed bemærker i den forbindelse, at teamet ”Uddannelse og beskæftigelse” ikke har været 
særskilt vurderet i denne rapport, og at tilsynsrapportens ’spindelvæv ’ således ikke kan sammenholdes 
med vurderingen, da denne ikke er opdateret siden sidste tilsyn. Socialtilsynet vurderer yderligere, at 
tilbuddets samarbejde med relevante aktører er medvirkende til, at borgerne opnår positive resultater i 
rusmiddelbehandlingen.
Socialtilsynet har ikke fundet anledning til at komme med opmærksomhedspunkter og da den 
gennemsnitlige bedømmelse i temaerne alle ligger over 3,9 er der ikke iværksat konkrete forbedringstiltag 
på baggrund af tilsynet. Der er således heller ikke vedlagt et opfølgningsskema til sagen. Eneste 
bemærkninger fra socialtilsynet er, at sygefraværet på tilbuddet er let forhøjet, og hertil oplyses, at tilbuddet 
har flere medarbejdere ansat med en §56 (langvarig/kronisk lidelse), hvilket påvirker sygefraværet. 
[adresse]: EMN-2020-35911
Dok-ID: 3837528
Sagsbehandler: mbdm
Byråd
25. marts 2025  19:00
Socialtilsynet bemærker endvidere, at naturlige begrænsninger i lokalernes indretning samt tog- og 
busforbindelser til/fra Hadsten, hvor tilbuddet ligger, håndteres ved, at tilbuddet er fleksibel ift. 
medicinudlevering og foretager samtaler i borgerens eget hjem eller på en lokation nær borgeren.
Tilsyn med Botilbud Kåre Nilsson
Konklusionerne 
vedrørende 
Botilbud 
Kåre Nilsson 
har 
ikke 
givet 
anledning 
til 
sanktioner, 
men 
opmærksomhedspunkter.
Ved tilsynet med Botilbud Kåre Nilsson har socialtilsynet valgt at fokusere på temaerne:

Tema 1: Uddannelse og beskæftigelse (kriterium 1, indikator 1a-1b)

Tema 2: Selvstændighed og sociale relationer (kriterium 2, indikator 2a)

Tema 3: Målgruppe, metoder og resultater (kriterium 3, indikator 3b-3c)

Tema 4: Sundhed og trivsel (kriterium 5-6, indikator 5a og indikator 6b)

Tema 5: Organisation og ledelse (indikator 8a-8b, kriterium 9, indikator 9a-9d)

Tema 6: Kompetencer (kriterium 10, indikator 10a)
Socialtilsynet vurderede ved tilsynet 4. juli 2024, at der var mangler inden for en række væsentlige områder, 
og påtænkte på daværende tidspunkt at træffe afgørelse om udstedelse af et påbud. Social og Sundhed 
har som følge heraf været inviteret til dialogmøde med socialtilsynet 1. november 2024. På den baggrund 
er der udarbejdet en handleplan, som såvel Social og Sundhed som socialtilsynet finder dækkende ift. at 
imødekomme udfordringerne på tilbuddet.
Socialtilsynet vurderer, at tilbuddet i nogen grad støtter borgerne i at udnytte deres fulde potentiale ift. 
uddannelse og beskæftigelse, men at der ikke opstilles mål for indsatsen. Det er socialtilsynets vurdering, 
at borgerne generelt er glade for at bo i tilbuddet, dog opleves enkelte borgere at have perioder med 
dalende trivsel med baggrund i tilbuddets personalegennemstrømning. 
Tilbuddets ledelse vurderes at besidde relevante, faglige kompetencer og at være hensigtsmæssigt 
organiseret. Dog er det socialtilsynets vurdering, at ledelsen ikke i tilstrækkelig grad er lykkedes med at 
hæve kvaliteten på følgende områder: resultatdokumentation, sygefravær, personalegennemstrømning og 
brug af ikke fastansatte og ikke uddannet personale. Socialtilsynet vurderer endvidere, at 
personalegennemstrømningen udfordrer muligheden for at udvikle de faglige kompetencer hos 
medarbejderne.
Tilsynsrapporterne for Favrskov Rusmiddelcenter og Botilbud Kåre Nilsson indeholder de temaer, kriterier og 
indikatorer, som socialtilsynet har valgt at fokusere på ved det aktuelle tilsynsbesøg. Der fremgår enkelte 
ikke-aktuelle indikatorer af tilsynsrapporterne. Det skyldes, at socialtilsynet af systemmæssige årsager ikke 
kan fjerne disse tekstpassager. Disse er markeret med røde krydser i rapporterne.
De tiltag, som tilbuddene foreslår iværksat efter tilsynene, fremgår af bilaget ”Opfølgning på tilsynsbesøg 
ved socialtilsynet”. 
VURDERING
Social og Sundhed vurderer, at tilbuddene overordnet set er veldrevne og velfungerende. Social og 
Sundhed deler tilsynets opmærksomhedspunkter i forhold til Botilbud Kåre Nilsson, og vurderer, at den planlagte 
opfølgning er i tråd med de temaer, som tilbuddet arbejder systematisk med understøttet af socialområdets 
Team for Kvalitet og Læring.
Tilsynsrapporterne har været i høring hos Handicaprådet i perioden 29. januar 2025 til 12. februar 2025.
Handicaprådets høringssvar er vedlagt som bilag.
Tilsyn med [adresse]
Handicaprådet bemærker i deres høringssvar til tilsynet på [adresse], at de finder det 
glædeligt og tilfredsstillende, at socialtilsynet har foretaget tilsyn uden at finde forhold som gav anledning 
til anmærkninger.
Tilsyn med Botilbud Kåre Nilsson
Socialtilsynet vurderer som nævnt ovenfor, at tilbuddet støtter borgerne i at udnytte deres fulde potentiale 
ift. uddannelse og beskæftigelse, men at der ikke opstilles mål for indsatsen. Hertil bemærker Social og 
Sundhed, at mange af tilbuddets borgere er i uddannelses-, beskæftigelses- eller samværs- og 
aktivitetstilbud. Tilbuddet arbejder i lighed med øvrige botilbud, der oplever samme vurdering på 
ovenstående tema, på at sikre en ensartet dokumentation (bl.a. i forhold til opstilling af mål), der 
understøtter indsatsen. 
Hvad angår socialtilsynets vurdering af, at tilbuddets ledelse ikke i tilstrækkelig grad er lykkedes med at 
hæve kvaliteten på en række områder, bemærker Social og Sundhed, at tilbuddet i november 2024 har 
foretaget en strukturændring med en sammenlægning af medarbejdergrupper med målet om øget 
samarbejde, bedre vagtplanlægning og kontinuitet i vikardækningen. Strukturændringen understøttes af en 
række indsatser beskrevet i handleplanen, og tilbuddet forventer at kunne se de første resultater af 
strukturændringen i august 2025.
Herudover arbejder tilbuddet fortsat med at mindske sygefraværet og personalegennemstrømningen. Der 
er ved dialogmødet med socialtilsynet 1. november 2024 fremlagt dokumentation for et fald i niveauet på 
begge områder. Tilbuddet tilbyder herudover fastansatte medarbejdere at tage vikartimer, hvilket betyder, 
at evt. vikartimer i højere grad bliver dækket af personale, som er kendte for beboerne. Tilbuddet har 
desuden implementeret et onboardingmateriale, som alle nye medarbejdere bliver introduceret til. Det 
forventes, at dette er med til at understøtte fastholdelsen af nyansatte medarbejdere og interne 
tilkaldevikarer. 
Hvad angår socialtilsynets vurdering af, at tilbuddets personalegennemstrømning udfordrer muligheden for 
at udvikle de faglige kompetencer hos medarbejderne, oplyser tilbuddet, at timeansatte fremadrettet vil 
blive tilbudt introduktion til tilbuddets metoder. Det betyder, at medarbejderne i løbet af et år vil få 
kompetenceudvikling inden for: dokumentation, autisme, neuropædagogik og KRAP (Kognitiv, 
Ressourcefokuseret og Anerkendende Praksis). Herudover er flere timeansatte gået op i tid. Det betyder, 
at flere medarbejdere end hidtil deltager i faste personalemøder, borgerkonferencer mv., hvor videndeling 
omkring borgerne foregår. Der er i øvrigt indgået en aftale med socialområdets Team for Kvalitet og Læring 
om ugentlig undervisning. Det medfører, at kvalitetskonsulenterne er til stede på tilbuddet ift. at yde 
sidemandsoplæring på resultatdokumentation, og at de med udgangspunkt i praksis, hjælper 
medarbejderne med at formulere mål og evalueringer. 
Handicaprådet bemærker i deres høringssvar, at de finder udviklingen på Botilbud Kåre Nilsson foruroligende. 
Rådet tillader sig at være skeptiske, historikken taget i betragtning og påpeger, at det er vigtigt, at 
handleplanen medfører reelle forbedringer. Handicaprådet håber, at det lykkes at rette op på forholdene 
og ser frem til at følge udviklingen på tilbuddet.
Social og Sundhed er, ligesom Handicaprådet, optaget af, at der sker udvikling på de områder, som indgår 
i handleplanen, men bemærker også, at det tager tid. I den forbindelse skal det fremhæves, at tilbuddet 
oplever, at der løbende sker forbedringer og opnås positive resultater. Tilbuddet forventer dog først at se 
den fulde effekt af indsatserne i løbet af 2025.
Handicaprådets høringssvar til tilsynsrapporterne vil som tidligere blive gennemgået på næstkommende 
handicaprådsmøde.
ØKONOMI
Der er ingen økonomiske konsekvenser.
INDDRAGELSE
Tilsynsrapporterne og notatet ”Opfølgning på tilsynsbesøg ved socialtilsynet” har været i høring hos 
Handicaprådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporterne for tilsynet på [adresse] og Botilbud Kåre Nilsson tages til 
efterretning.
2.
At tiltagene i notatet ”Opfølgning på tilsynsbesøg ved socialtilsynet” godkendes.
BESLUTNING
Social- og Sundhedsudvalget, 4. marts 2025:
Fraværende: Ingen
Indstilles godkendt.
Økonomiudvalget, 18. marts 2025:
Fraværende: Ingen
Indstilles godkendt.
Byrådet, 25. marts 2025:
Fraværende: Bo Bertelsen
Godkendt.
Bilag

Tilsynsrapport Favrskov Rusmiddelcenter (3844836)

Tilsynsrapport Botilbud Elbæk (3837745)

Opfølgning på tilsynsbesøg ved socialtilsynet - marts (3837808)

Tilsynsbeskrivelse, socialtilsynet (2508177)

Handicaprådets høringssvar (3864423)
